Diari Oficial de la Generalitat Valenciana


Sumari del DOGV 5960, del 23-02-2009 (2009/1845)

RESOLUCIÓ de la consellera de Justícia i Administracions Públiques, en compliment de la base 12 de les convocatòries 120/04, 121/04 i 122/04, proves selectives d'accés al grup D, sector laboral, auxiliar de clínica, pels sistemes d'accés lliure, torn de discapacitats i promoció interna, respectivament.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5960

Data del DOGV
:   23-02-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/1845


Data del document
:   13-02-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * administració regional
    * concurs administratiu

RESOLUCIÓ de la consellera de Justícia i Administracions Públiques, en compliment de la base 12 de les convocatòries 120/04, 121/04 i 122/04, proves selectives d'accés al grup D, sector laboral, auxiliar de clínica, pels sistemes d'accés lliure, torn de discapacitats i promoció interna, respectivament. [2009/1845]
Per resolucions de la Conselleria de Justícia i Administracions Públiques, de 27 d'octubre de 2008, publicades en el Diari Oficial De La Comunitat Valenciana número 5.884, de 3 de novembre de 2008, es publica la llista dels aspirants que han superat les proves selectives d'accés al grup D, sector laboral, auxiliar de clínica, pel sistema d'accés lliure, Convocatòria 120/04, torn de discapacitats, Convocatòria 121/04, i torn de promoció interna, Convocatòria 122/04.
Realitzats, segons el que disposa els apartats segon i tercer de les precitades resolucions, els tràmits de presentació i verificació de la documentació, procedéis, en virtut del que disposa l'article 7 del Text Refós de la Llei de Funció Pública Valenciana, l'adjudicació de llocs de treball a les persones aspirants seleccionades i la formalització dels contractes adients, com a personal laboral fix, de conformitat amb les proves selectives superades.
Per Resolució de 16 de gener de 2009, de la Direcció General d'Administració Autonòmica, publicada en el Diari Oficial de la Comunitat Valenciana número 5.939, de 23 de gener de 2009, es va convocar a les persones interessatdes a l'acte únic d'elecció de destinació; acte que es va celebrar el dia 3 de febrer de 2009, com també l'elecció segons orde de puntuació de les proves selectives
En virtut d'això, la Direcció General d'Administració Autonòmica ha resolt, amb data 5 de febrer de 2009, l'adjudicació a les persones interessades dels llocs de treball, per la qual cosa queda convocat el personal relacionat en l'annex de la present Resolució per a la formalització del contracte i la presa de possessió en el lloc de treball adjudicat, per al dia 24 de març de 2009.
A fi de no pertorbar la prestació del servei i els torns de treball en els centres en què estan adscrits els llocs adjudicats, la formalització dels contractes de treball i de les preses de possessió es realitzarà durant el dia 24 de març de 2009, en horari d'atenció al públic, a les seus de les direccions territorials de la Conselleria de Benestar Social, segons la província en què hagen obtingut destinació:
a) Alacant: Direcció Territorial de la Conselleria de Benestar Social, carrer Teatre, 37-39 (CP 03364).
b) Castelló: Direcció Territorial de la Conselleria de Benestar Social, avinguda Germans Bou, 81 (CP 12064).
c) València: Direcció Territorial de la Conselleria de Benestar Social, avinguda Baró de Càrcer, 36, (CP 46347).
L'efectivitat dels contractes de treball, i la presa de possessió, serà des del dia 24 de març de 2009.
No obstant això, i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del personal comprés en l'àmbit d'aplicació de la Llei de la Funció Pública Valenciana, l'esmentat personal disposa d'un mes de termini, que finalitzarà el 23 d'abril de 2009, per a prendre possessió de la seua destinació. Si es fera ús del dit termini, durant aquest no es meritarà cap retribució.
Els qui han de prendre possessió del lloc de treball adjudicat, en virtut del que disposa la present Resolució, cessaran d'ofici el dia 23 de març de 2009 en el lloc que, si fa al cas, exercisquen.
Així mateix, els qui es troben exercint amb destinació provisional, o amb caràcter temporal, algun dels llocs de treball adjudicats, cessaran d'ofici el dia 23 de març de 2009, llevat que el nou titular del lloc faça ús del dret previst en l'article 25.3, del Decret 33/1999, de 9 de març, citat en el paràgraf anterior.
No es produirà el cessament del personal que ocupe lloc, bé amb destinació provisional o amb caràcter temporal, en el supòsit de no formalitzar l'adjudicatari la presa de possessió.
Contra la present Resolució, que és definitiva en via administrativa, les persones interessades podran interposar un dels recursos següents:
a) el de reposició, amb caràcter potestatiu, davant del mateix òrgan que l'ha dictada, en el termini d'un mes;
b) el contenciós-administratiu, davant de la Sala corresponent del Tribunal Superior de Justícia de la Comunitat Valenciana, en el termini de dos mesos, sempre que no s'haja interposat el potestatiu de reposició abans al·ludit. En ambdós supòsits, els respectius terminis es comptaran a partir de l'endemà de la publicació d'aquesta resolució en el Diari Oficial de la Comunitat Valenciana.
València, 13 de febrer de 2009.- La consellera de Justícia i Administracions Públiques: Paula Sánchez de León Guardiola.